Tizenhárom ország klasszika-filológusai találkoznak Szegeden

Az akadémiai év kezdetén idén is Szegedre figyelnek a nemzetközi ókortudomány és klasszika-filológia művelői. Szeptember 2–4. között a tizenharmadik alkalommal rendezi meg fiatal kutatók számára szervezett immár hagyományos ókortudományi és klasszika-filológiai nemzetközi konferenciáját a Szegedi Tudományegyetem Klasszika-Filológia és Neolatin Tanszéke.