Örkény-bemutatóra készülnek: a Kulcskeresőkben az álmodozás terméketlen és egyben a túlélés záloga

Örkény István hamarosan színpadra kerülő darabja, a Kulcskeresők egyszerre szól a terméketlen álmodozásról és arról, hogy álmok nélkül nem érdemes élni. Az álmok sokszor éppen a túlélést biztosítják – mondta el Telihay Péter, a darab rendezője az olvasópróbán. A Kulcskeresők premierje október 9-én lesz a Szegedi Nemzeti Színház Kisszínházában, a próbák kedden kezdődtek el.